
S K R A Ć E N I  Z A P I S N I K
od 20. prosinca 2019. godine

sa 23. sjednice Općinskog vijeća Općine Novo Virje održane u zgradi Općine Novo Virje, Trg Vladimira Jagarinca 5 (Spomen dom Vladimiru Jagarincu).
Sjednica je sazvana sazivom KLASA: 023-01/19-01/01, URBROJ: 2137/22-19-8, od 13. prosinca 2019. godine.

PREDSJEDNICA: Utvrđujem da današnjoj sjednici Općinskog vijeća Općine Novo
Virje prisustvuje većina članova Općinskog vijeća i to:


PRISUTNI:

1.  Katarina Kozarić-Šabarić, predsjednica Općinskog vijeća,
2.  Pero Čorba, potpredsjednik Općinskoga vijeća,
3.  Vjekoslav Mesarov, član Općinskog vijeća,
4.  Nenad Lukić, član Općinskog vijeća,
5.  Dražen Đuroci, član Općinskog vijeća,
6.  Marina Bušić, članica Općinskog vijeća,
7.  Ivan Mesarov, član Općinskoga vijeća,
8.  Željko Šadek, član Općinskoga vijeća
9.  Željkica Kapitanić, članica Općinskoga vijeća,
10.Franjo Marčinko, član Općinskoga vijeća.


OSTALI PRISUTNI:

1. Branko Mesarov, općinski načelnik Općine Novo Virje,
2. Miroslav Lukanec, pročelnik i zapisničar,
3. Željka Bosorić Baruškin, računovodstveni referent.


ODSUTNI:

1. Dario Ciganović, član Općinskoga vijeća – opravdano.


Sjednicu Općinskog vijeća Općine Novo Virje otvorila je predsjednica Općinskog vijeća Katarina Kozarić-Šabarić u 20,00 sati, pozdravila sve prisutne te im zaželila uspješan rad.

PREDSJEDNICA: Otvaram diskusiju po skraćenom zapisniku.

Budući da se nitko nije uključio u raspravu po skraćenom zapisniku, Općinsko vijeće
jednoglasno je sa 10 glasova ZA usvojilo zapisnik sa prethodne sjednice.

PREDSJEDNICA: Za današnju sjednicu predlažem sljedeći:


DNEVNI RED


1. Doonošenje Proračuna Općine Novo Virje za 2020. godinu i projekcije za 2021. i 2022. godinu,
2. Donošenje Odluke o izvršavanju Proračuna Općine Novo Virje za 2020. godinu,
3. Donošenje Programa gradnje objekata i uređaja komunalne infrastrukture na području Općine Novo Virje u 2020. godini,
4. Donošenje Programa održavanja komunalne infrastrukture na području Općine Novo Virje u 2020. godini,
5. Donošenje Programa javnih potreba u sportu na području Općine Novo Virje u 2020. godini,
6. Donošenja Plana javnih potreba u socijalnoj skrbi na području Općine Novo Virje u 2020. godini,
7. Donošenje Programa javnih potreba u predškolskom odgoju na području Općine Novo Virje u 2020. godini,
8. Donošenje Programa javnih potreba u kulturi na području Općine Novo Virje u 2020. godini,
9. Donošenja Programa utroška sredstava šumskog doprinosa na području Općine Novo Virje u 2020. godini,
10. Donošenje Programa o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Novo Virje u 2020. godini,
11. Donošenje Programa javnih potreba u protupožarnoj i civilnoj zaštiti na području Općine Novo Virje u 2020. godini,
12. Donošenje Programa utroška sredstava vodnog doprinosa na području Općine Novo Virje u 2020. godini,
13. Donošenje Programa o namjenskom korištenju sredstava naknade za promjenu namjene poljoprivrednog zemljišta u 2020. godini na području Općine Novo Virje,
14. Donošenje Programa utroška sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske u 2020. godini na području Općine Novo Virje,
15. Donošenje Programa javnih potreba u osnovnom školstvu na području Općine Novo Virje u 2020. godini,
16. Donošenje Odluke o usvajanju Godišnjeg plana upravljanja imovinom u vlasništvu Općine Novo Virje za 2020. godinu, 
17. Donošenje Odluke o imenovanju člana Upravnoga vijeća Javne vatrogasne postrojbe Đurđevac,
18. Donošenje Zaključka o prihvaćanju izvješća o stanju sigurnosti na području Granične policije Koprivnica za studeni 2019. godine,
19. Razno.

Dnevni red je usvojen sa 10 glasova ZA.



Točka 1.

PREDSJEDNICA: Prelazimo na prvu točku, a to je donošenje Proračuna Općine Novo Virje za 2020. godinu i projekcije za 2021. i 2022. godinu.
Na prošloj sjednici smo imali raspravu  o proračunu. Tu su kopirani amandmani koje smo podnijeli pa je načelnik uvrstio te amandmane u proračun.
Načelnik kao predlagatelj dobiva riječ.

OPĆINSKI NAČELNIK: Hvala lijepa, pozdrav svima. Tu su kopirani amandmani koji su predani i potpisani od vladajuće većine. Svi amandmani pristigli su u roku predviđenim poslovnikom te su postali sastavnim dijelom konačnog prijedloga proračuna o kojem se glasuje i prihvaćam ih. Prema prvom amandmanu 13.000,00 kuna skida sa stavke gdje se financiraju moji putni troškovi i prenamjenjuje se za „Tamburijadu“. Prema drugom amndmanu 11.000,00 kuna skida se sa stavke službe kulture (Udruga Konak) i prenamjenjuje za materijal i usluge montaže novokupljene mosne vage. Prema trećem amandmanu 15.000,00 kuna skida se sa stavke za kupnju zemljišta za vagu i prenamjenjuje za najam 4.000,00 kuna godišnje i 11.000,00 za rekonstrukciju stare vage. Četvrti amandman odnosi se na 15.000,00 kuna koje se skidaju sa stavke za kupnju zemljišta za vagu i prenamjenjuju za troškove održavanja Tamburijade. Željka Vam može ako vas točno zanima pokazati u ovoj verziji proračuna gdje se to nalazi točno te kako je to posloženo, ja vas uvjeravam da je to unutra. I bio je predložen amandman, skidanje sa usluga 200.000,00 kuna, bile bi velike poteškoće da maknemo tako veliku cifru. Općina bi mogla funkcionirati do ožujka, a potom odjel uopće ne bi mogao raditi jer ne bismo imali čime platiti struju, vodu i plin te ostale usluge koje Općina koristi. Tada sam ja predložio da ukupnu cifru za 200.000,00 kuna dignemo i da tu vagu stavimo u rashodovnu stranu proračuna.

PREDSJEDNICA: Otvaram raspravu. Ako itko ima išta za pitati, ja sam pogledala i koliko vidim to je sve uvršteno. Mi smo mišljenja da nema potrebe kupovati zemljište na Medvedički za vagu i komplicirati. Izjasnili su se 250,00 kuna + PDV najam mjesečno, tu smo stavili 4.000,00 kuna i 11.000,00 kuna da se riješi trepa na vagi, da kamioni nisu na cesti. Ljudima je to dosta i kažu da im je vaga sasvim dobra te da dobro važe. Smatramo da je to dovoljno, a pitanje je koliko i do kad će kome uopće trebati.  Upitno je koliko će uopće ljudi predavati mlijeko. Za Tamburijadu smatramo da je velika šteta što je ove godine nije bilo. To trebamo sačuvati i čovjek ima ponudu iz Općine Ferdinandovac koji jedva čekaju i da se kod njih održava. To je nešto što se stvarno treba sačuvati, to je rijetkost. I ta mosna  vaga, o tome smo govorili i prošle godine, to je nešto što ljudima stvarno treba jer ljudi koji hrane bikove ne prodaju samo jednog, nego više njih pa ih važu i istodobno, ljudi važu žito sa prikolicama, smatram da je potrebno. To je što se tiče naše strane objašnjenja amandmana, ako netko ima kakvo pitanje neka pita. 
PERO ČORBA: Što se tiče vage, trebalo bi posjeći onu bazgu, očistiti tamo oko vage. 
PREDSJEDNICA:  Na kraju krajeva ako načelnik vidi da mi imamo dovoljno novaca, ovo neka se samo napravi privremeno, neka se kupi negdje zemljište, neka se radi, ja nemam ništa protiv, ali to neće  biti gotovo par godina. To znate i sami. Prvo trebate kupiti zemljište pa dok se to sve razriješi, a ljudi već čekaju dugo da se to sanira. Tako da mislim da se bi se ovo trebalo odraditi što prije jer to je već trebalo biti gotovo. To je moje mišljenje i većine u Medvedički, ja koga god sam pitala, svakome je to bedastoća, to kupovanje zemljišta. Oni svi kažu da im ova vaga najbolje važe od svih. Je stara, ali je baždarena i dobro radi. Kolega Šadek?
ŽELJKO ŠADEK: Nisam bio predzadnji i zadnji put na vijeću pa valjda nisam baš upućen, samo se bojim da se ne bi dogodilo da tvrtka Agronom- vlasnik podiže cijenu najma.  Slažem se ja s time da će biti sve manje i manje ljudi, a nemojte da se dogodi ono što se dogodilo i u Đurđevcu da kupiš tele u Đurđevcu i moraš po okolnim selima tražiti vagu. I onda da to ne bi tako ispalo „ne treba nam“, a trebat će i ako ih je baš petero. Znam da se to ne može financirati, ali  ne postoji općina samo radi sebe, nego i radi ljudi. Ako se Martinu Žuškinu može dati pomoć onda se može brinuti i malo o tim ljudima koji još hrane stoku. Da ne bismo ostali bez vage ukoliko bi „Agronom“ povisivao cijenu najma. Ne znam tko je to dogovarao i gdje je to zapisano, koliko je to čvrsto dogovoreno. Drugo, nisam u toku isto, nisam bio ni  s načelnikom niti bilo kim jer sam imao mnogo posla. Vezano za mosnu vagu, gdje bi ona bila?
PERO ČORBA: A ne znamo, tu negdje, u Drenovici.
PREDSJEDNICA: U središtu najbolje, da.
ŽELJKO ŠADEK: Ne mislim rušiti Proračun, to je vaše mišljenje takvo, načelniku ste skinuli putne troškove, ne znam da li je on pretjerao, da li se puno vozi ili nešto drugo, no ne možete očekivati da neke stvari radi besplatno. Ako vi smatrate da on previše troši onda se vaša osnova amandmana temelji na tome. Ja ne znam i  ne mogu tvrditi. Ja sam vam rekao još uz onu plaću, ne mogu ja tako malo raditi kako vi možete mene malo platiti, tada se to sve odražava na ovo što nam se dešava. Ja sam na to upozoravao, ja sam tu šesti  mandat i znao sam da iz toga neće proizaći dobro. Sad ide tako kako ide, nemam namjeru rušiti Proračun, nisam nikad ni pokušavao. Želim dobro ovoj Općini i ovome Vijeću.  „Tamburijada“ neka bude ako smatrate da je to dobro. Zanimaju me samo ovi putokazi koje je htjela udruga „Konak“ napraviti u dobroj namjeri. Pokušavali su, sva mjesta to imaju, oni su to čak i osmislili, čak mislim i dosta dobro. Ako vi smatrate da je „Tamburijada“ važnija nego ti putokazi, onda neka bude tako. 
PREDSJEDNICA: Što se tiče znakova, mi smo se dogovorili, prvo i prvo, oni su predložili, a nama nitko ništa nije izjasnio što bi oni obilježavali, gdje, to je navodno poslano u Općinu, a mi od toga nismo vidjeli gotovo ništa.  Opet, ako načelnik procijeni da ima dovoljno novaca, to se rebalansom može riješiti, ljudi neka dođu i neka predstave, neka nam kažu što će i gdje obilježavati. Nije uopće problem, načelnik predloži amandman, predloži rebalans, dok vidi koliko će novaca biti od ove godine. To se lako riješi. Druga stvar, načelnikova plaća. Sve je u redu, Vi ste kolega to rekli, međutim, plaća načelnika se kroz cijelu godinu vratila na svoje. Ne vidim da je učinak bio nešto veći i bolji s obzirom na plaću koja je natrag došla na staro. Cifra prijevoza načelnika je ista kao i cifra svih ostalih zaposlenih. A treća stvar, ja sam načelniku na telefon rekla dok smo razgovarali, da smo mi spremni raspravljati o njegovom prijevozu ako se napravi ovo što smo mi  predložili. U rebalansu se može dići i stavka prijevoza. Ako se radi onda se može računati i  da se više troši. A što se tiče ove priče da će ostati bez vage dok sam ja rekla da ne mogu tamo vagati, onda mi je rečeno da imamo još dvije vage na Novom Virju.  Na Drenovici i u Crncu. Vi ste se javili još jednom kolega Šadek?
ŽELJKO ŠADEK: Ne znam da li si se ti čula sa Krešom Šadek telefonski?
PREDSJEDNICA: Da, ali sam ja dobila samo cifru, 20 znakova, 11.000,00 kuna.
ŽELJKO ŠADEK: Ja vjerujem da su oni spremni doći ovdje, objasniti, radilo se o onome  gdje je groblje, izletište „Čarda“, crkva itd. Ja vjerujem da nijedan nije bez veze, ima ih Ferdinandovac, u biti ne znam ni ja detaljno koji su, ali ovako u razgovoru koliko sam shvatio, ako smatrate da se to može i naknadno onda u redu.
PREDSJEDNICA: Ako će biti novaca. I što se tiče toga čina, Općina nije financirala sama jer su oni u turističkoj zajednici. 
ŽELJKO ŠADEK: Krešo je pitao i ne mogu oni to kao udruga napraviti sami jer su putovi općinski i županijski. A drugo, ipak smatram da načelnik ima hodanja malo više nego svi ostali. 
PREDSJEDNICA: Jesmo li rekli sada i za znakove, neka ljudi dođu prezentirati. Ako načelnik procijeni da ima dovoljno novaca i da se može, možemo o tome razgovarati. Dok znamo za što točno dajemo novce. Ako se odradi ovo rebalansom, može se podići i stavka za prijevoz. Svejedno ćemo imati rebalanse jer godina neće sigurno završiti sa ovim Proračunom. 
ŽELJKO ŠADEK: Kad smo kod Proračuna, tko je predsjednik odbora za financije i proračun. Nema veze, ja sam član, već su prošle tri godine i deset tih rebalansa. Nikad nisam ni pozvan ni obaviješten. 
PREDSJEDNICA: Nažalost se naš načelnik ni ne trudi da skupa sastavimo Proračun.
ŽELJKO ŠADEK: Ima taj odbor da me predsjednik pozove i nađemo se skupa. 
PREDSJEDNICA: U vezi čega će Vas pozvati predsjednik ako nema nikakvu informaciju. 
ŽELJKO ŠADEK: Onda što ću, brišite me odmah i gotovo, „što ću držati lojtru,  a ne sudjelujem“. 
PREDSJEDNICA: Da li bih smjela ja konstatirati da je gospodin Šadek i član Upravnog vijeća vrtića pa se pojavi svaki treći put pa je član Općinskog vijeća pa se ne pojavi itd.
ŽELJKO ŠADEK: Imam vjerodostojne razloge i ti to ne možeš odvagivati te ću ja odlučiti kad ću doći. I da budem dobronamjeran prepustio sam kolegi Mesarovu da bude predsjednik Upravnoga vijeća samo iz toga razloga jer nisam mogao doći kada sam trebao. 
PREDSJEDNICA: Pa ne može funkcionirati s obzirom da načelnik ne želi da zajedno pravimo Proračun niti bilo što. Na temelju čega ćemo se mi sastajati, odnosno bilo gdje, ako nema s čim. 
ŽELJKO ŠADEK: U redu, ne želim te prekidati, završi ti.
PREDSJEDNICA: Gospodin načelnik se javio za riječ. 
OPĆINSKI NAČELNIK: Odbor za financije i proračun je radno tijelo Općinskoga Vijeća koje ima svojeg predsjednika i članove.  Kako predsjednik vijeća saziva sjednice vijeća tako i predsjednik Odbora saziva Odbor za financije i proračun. Prijedlog proračuna je vama poslan prije15.11.2019. godine. Od 15.11. do danas se Odbor mogao sastati svaki dan ako je baš htio. 
PREDSJEDNICA: Nije bilo potrebe.
ŽELJKO ŠADEK: Slobodno stavite svojeg člana i nema problema.
PERO ČORBA: Ja bih samo pitao za ono s čime sam bio sad upoznat, vezano uz ono sa socijalnim vijećem i znam godinama kako je to funkcioniralo, tko je sazivao Odbor za Socijalno vijeće, bez obzira tko je bio predsjednik. Bez obzira dok sam bio predsjednik toga vijeća, bez obzira dok sam bio u HSS-u, stranci, tko je sazivao? Dolazio mi je dopis ili poruka. „Imat ćemo Socijalno vijeće“. I na tom Socijalnom vijeću uvijek se pojavljivao načelnik bez obzira da li  je trebao biti ili ne. Ali taj ni jedan Odbor nije bio sazvan bez znanja i dopuštenja načelnika. Nije to velika katastrofa ni ništa, mi znamo kako to funkcionira već godinama. Nećemo se loviti sada za nekakve sitnice. Konkretno, ako se slagao Proračun, mogli smo svi skupa sjesti, dogovoriti se da ćemo ovo i ono, čuti i uskladiti prijedloge. Izbjegli bi jedno ili dva vijeća. Ali nikad to nitko nije radio, ne samo sada, nego i pred 10 godina. I bivši načelnik, Stanko. Za tu kilometražu ga se teretilo strahovito puno. Ja bih da se sve dogovorimo, da se za sljedeći Proračun nađemo i prije njegovog predlaganja. Idemo se dogovoriti što kod nas treba. Nama u prvom planu trebaju biti ljudi koji žive u našem selu. Ovo da se mi lovimo koliko je tko napravio kilometara nema smisla, to je manja stavka, Željko kako si i sam rekao, sjećaš se toga da se bivšeg načelnika teretilo za istu stvar. Ako bude ono što smo se dogovorili imamo mogućnost rebalansa 365 dana u godini. Onog dana kad će početi pristizati sredstva, bit ću prvi koji će reći da načelniku treba podići plaću. 
ŽELJKO ŠADEK: Što se toga tiče ja nemam ništa protiv, ja sam rekao vezano uz Odbor za financije i proračun.
PERO ČORBA: Kao da se taj Odbor nije nikad posebno sastajao.
ŽELJKO ŠADEK: Dobro, onda ga ni ne treba.
PERO ČORBA: Ali nećemo sad jedan drugog uvjeravati da je „crno - bijelo“  kad znamo da se to uvijek odrađivalo u okviru stranke. Još jednu stvar sam zaboravio reći vezano uz ove znakove. Slažem se treba obilježiti, ali ima jedan problem. I Krešo je napominjao u budućnosti za turistički razvoj ako netko bude zainteresiran za bilo kakve turističke usluge kod nas u Općini, naša Općina nije član niti jedne turističke zajednice. Ako to treba to ćemo napraviti, ali ovo nam je veliki minus. 
PREDSJEDNICA:  Kolega Mesarov? 
IVAN MESAROV: Imamo i Socijalno vijeće, imamo predsjednicu i ona je sazvala dva sastanka i sve funkcionira super, tako da znaš. 
PREDSJEDNICA: Ali ga je sazvala na inicijativu Jedinstvenog upravnog odjela gdje je rečeno da oni trebaju. Mislim da smo ovu priču završili i da je to samo malo tako da se ima što prigovoriti. 
ŽELJKO ŠADEK: Ne možeš ti mene uvjeravati u neke stvari koje ja znam odavno, pošto je sada malo specifična situacija. Jako dobro znate da sam pokušavao to sve pomiriti i sve skupa, a nije išlo. Što se tiče toga svega ja uvijek imam dobre namjere za Općinu i za Vas sve. Ali da mi netko može baš mjeriti, a pogotovo predsjednica vijeća, da li ću ja doći ili ne. Upravno vijeće vrtića je čista forma, moramo biti jasni jer Općinsko vijeće donosi sve odluke.
PREDSJEDNICA: Tako je i ovo za Proračun isto forma jer uvijek većina donosi Proračun. Sve je to isto, ja sam to spomenula samo zbog toga jer ste Vi prigovarali na ovo ne – sazivanje Odbora. U redu načelnik se javio. 
OPĆINSKI NAČELNIK: Odbor za financije i proračun se u prošla tri mandata nije ni trebao sastajati jer je bio klub vijećnika većine koji nije bio sam Odbor za Financije i Proračun, nego sve drugo i sve stvari su se tamo dogovorile i poslije toga na vijeću odradile.  Zbog toga nisu ni bili potrebni njihovi sastanci. 
ŽELJKO ŠADEK: Rekao sam da je specifična situacija.
OPĆINSKI NAČELNIK: A sada je većina odlučila voditi općinu bez mene, onda što ću ja dolaziti. Još jedna stvar o ovom amandmanu gdje se meni skida tih 13.000,00 kuna, to nije  ništa drugo, nego nastavak onoga gdje se skinula plaća pa je to završilo u Ministarstvu uprave, na višem Upravnom sudu kao protuzakonita odluka. Isti ovi ljudi su se potpisali i na onu Odluku i na ovu. Mene osobno bila bi sramota potpisati se na ovaj papir, ali ekipa se potpisala. Tu se već pokazuje odnos prema  načelniku. Sad bi se oni dogovarali i nešto rješavali, a rade „pizdarije“. Ovo je također jedna da prostim na izrazu „pizdarija“ i služi tome da se načelniku napakosti. 
DRAŽEN ĐUROCI: Hvala lijepo gospodine načelniče. Vi ste jedan načelnik, jako rijedak slučaj koji nema većinu u vijeću. Vi nas sad nazivate ‘’pizdarijom’’, ja imam razloga napustiti ovo vijećnicu. Vi ste jedan čovjek, a nas je 11 vijećnika.  A stara narodna poslovica govori: „da su čovjek i magarac pametniji od čovjeka“. Vi mene gospodine načelniče ovako ne možete zvati. Ja sam Miru zamolio, našeg upravnog referenta više puta da mi napiše Vašu rečenicu koja je bila na vijeću da Pero Čorba i ja imamo firme koje rade ne znam ni ja što iz Općine. Ja sam to zamolio i  to nikad nije napisano. Ja ne znam zbog čega. Sad je stvarno dosta. Nemaš nas pravo tako zvati. Ovo je bilo vrlo neukusno i neumjesno. Molim da se ova riječ načelnikova napiše i da bude u skraćenom zapisniku. Da ono što sam te molio više  puta da ja imam i pravno. Tu ste bili vi koji ste bili na tome vijeću, danas je bila velika većina i to nikad u zapisniku nije bilo rečeno, a to meni treba. Mislim da bi bilo dosta jer da sam ja to rekao načelniku došlo bi i do RTL-a još jednom i tko zna što bi još sve bilo. I molim predsjednicu ako tko još ima neka da riječ i idemo glasati ili ne.
PREDSJEDNICA:  Dakle ja ću od sada dati riječ ako je striktno vezana uz točku dnevnog reda.   
OPĆINSKI NAČELNIK: Ja sam svejedno ovo ugradio u prijedlog Proračuna i rekao sam što o tome mislim. 
Budući da se više nitko nije javio Općinsko vijeće Općine Novo Virje je sa 9 glasova ZA  i 1 glasom SUZDRŽAN donijelo
PRORAČUN
Općine Novo Virje za 2020. godinu i projekcije za 2021. i 2022. godinu

Točka 2.

PREDSJEDNICA: Odluku o izvršavanju Proračuna Općine Novo Virje za 2020. godinu primili ste u materijalima. Otvaram raspravu.

Općinski načelnik kratko obrazlaže Odluku.

OPĆINSKI NAČELNIK:  Odlukom  o  izvršavanju  proračuna  uređuje se  način  izvršavanja Proračuna Općine Novo Virje za 2020. godinu, upravljanje prihodima i primicima te rashodima i izdacima Proračuna i stavljanje na raspolaganje sredstava korisnicima Proračuna. To su u biti pravila da ne smijemo potrošiti više od onoga što je predviđeno proračunom.

Budući da se više nitko nije javio Općinsko vijeće Općine Novo Virje jednoglasno je sa 10 glasova ZA donijelo

ODLUKU
o izvršavanju Proračuna Općine Novo Virje za 2020. godinu

Točka 3.

PREDSJEDNICA: Program gradnje objekata i uređaja komunalne infrastrukture na području Općine Novo Virje u 2020. primili ste u materijalima. Otvaram raspravu.

Općinski načelnik kratko obrazlaže Program.

Budući da se više nitko nije javio Općinsko vijeće Općine Novo Virje jednoglasno je sa 10 glasova ZA donijelo

PROGRAM 
gradnje objekata i uređaja komunalne infrastrukture na području 
Općine Novo Virje u 2020. godini

Točka 4.

PREDSJEDNICA: Program održavanja  komunalne infrastrukture na području OpćineNovo Virje u 2020. primili ste u materijalima. Otvaram raspravu.

Općinski načelnik kratko obrazlaže Program.

[bookmark: _Hlk533227873]Budući da  se  više nitko  nije  javio  Općinsko vijeće  Općine Novo  Virje  jednoglasno je sa 10 glasova ZA donijelo



PROGRAM 
održavanja komunalne infrastrukture na području 
Općine Novo Virje u 2020. godini


Točka 5.

PREDSJEDNICA: Program javnih potreba u sportu na području Općine Novo Virje u 2020. primili ste u materijalima. Otvaram raspravu.

Općinski načelnik kratko obrazlaže Program.

Budući da  se  više nitko  nije  javio  Općinsko vijeće  Općine Novo  Virje  jednoglasno je sa 10 glasova ZA donijelo

PROGRAM 
javnih potreba u sportu na području
Općine Novo Virje u 2020. godini


Točka 6.

PREDSJEDNICA: Plan javnih potreba u socijalnoj skrbi  na području Općine Novo Virje u 2020. primili ste u materijalima. Otvaram raspravu.

[bookmark: _Hlk533227967]Općinski načelnik kratko obrazlaže Program.

Budući da  se  više nitko  nije  javio  Općinsko vijeće  Općine Novo  Virje jednoglasno je sa 10 glasova ZA donijelo

PLAN
javnih potreba u socijalnoj skrbi na području
Općine Novo Virje u 2020. godini

Točka 7.

PREDSJEDNICA:  Program javnih potreba u predškolskom odgoju na području Općine Novo Virje u 2020. primili ste u materijalima. Otvaram raspravu.

Općinski načelnik kratko obrazlaže Program.

Budući da  se  više nitko  nije  javio  Općinsko vijeće  Općine Novo  Virje jednoglasno je sa 10 glasova ZA donijelo

PROGRAM 
javnih potreba u predškolskom odgoju na području
Općine Novo Virje u 2020. godini

Točka 8.

PREDSJEDNICA: Program javnih potreba u kulturi na području Općine Novo Virje u 2020. primili ste u materijalima. Otvaram raspravu.

Općinski načelnik kratko obrazlaže Program.

Budući da  se  više nitko  nije  javio  Općinsko vijeće  Općine Novo  Virje jednoglasno je sa 10 glasova ZA donijelo

PROGRAM 
javnih potreba u kulturi na području
Općine Novo Virje u 2020. godini

Točka 9.

PREDSJEDNICA: Program utroška sredstava šumskog doprinosa na području Općine Novo Virje u 2020. primili ste u materijalima. Otvaram raspravu.

Općinski načelnik kratko obrazlaže Program.

Budući da  se  više nitko  nije  javio  Općinsko vijeće  Općine Novo  Virje  jednoglasno je sa 10 glasova ZA donijelo

PROGRAM 
utroška sredstava šumskog doprinosa na području
Općine Novo Virje u 2020. godini

Točka 10.

OPĆINSKI NAČELNIK: Program o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Novo Virje u 2020. godini primili ste u materijalima. Otvaram raspravu.

Općinski načelnik kratko obrazlaže Program.

[bookmark: _Hlk533228249]Budući da  se  više nitko  nije  javio  Općinsko vijeće  Općine Novo  Virje  jednoglasno je sa 10 glasova ZA donijelo



PROGRAM 
o namjenskom korištenju sredstava naknade iz postupka ozakonjenja nezakonito izgrađenih zgrada na području
Općine Novo Virje u 2020. godini


Točka 11.

OPĆINSKI NAČELNIK: Program javnih potreba u protupožarnoj i civilnoj zaštiti na području Općine Novo Virje u 2020. godini primili ste u materijalima. Otvaram raspravu. 

Općinski načelnik kratko obrazlaže Program.

Budući da  se  više nitko  nije  javio  Općinsko vijeće  Općine Novo  Virje jednoglasno je sa 10 glasova ZA donijelo

PROGRAM 
javnih potreba u protupožarnoj i civilnoj zaštiti na području Općine Novo Virje u 2020. godini

Točka 12.

PREDSJEDNICA: Program utroška sredstava vodnog doprinosa na području Općine Novo Virje u 2020. primili ste u materijalima. Otvaram raspravu.

Općinski načelnik kratko obrazlaže Program.

Budući da  se  više nitko  nije  javio  Općinsko vijeće  Općine Novo  Virje jednoglasno je sa 10 glasova ZA donijelo

PROGRAM 
utroška sredstava vodnog doprinosa na području
Općine Novo Virje u 2020. godini

Točka 13.

PREDSJEDNICA: Program o namjenskom korištenju sredstava naknade za promjenu namjene poljoprivrednog zemljišta u 2020. godini na području Općine Novo Virje u 2020. primili ste u materijalima. Otvaram raspravu.

Općinski načelnik kratko obrazlaže Program.

Budući da  se  više nitko  nije  javio  Općinsko vijeće  Općine Novo  Virje jednoglasno je sa 10 glasova ZA donijelo

PROGRAM 
o namjenskom korištenju sredstava naknade za promjenu namjene poljoprivrednog zemljišta u 2020. godini na području Općine Novo Virje

Točka 14.

PREDSJEDNICA: Program utroška sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske u 2020. godini na području Općine Novo Virje primili ste u materijalima. Otvaram raspravu.

Općinski načelnik kratko obrazlaže Program.

Budući da  se  više nitko  nije  javio  Općinsko vijeće  Općine Novo  Virje jednoglasno je sa 10 glasova ZA donijelo

PROGRAM
utroška sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske u 2020. godini na području Općine Novo Virje

Točka 15.

PREDSJEDNICA: Program javnih potreba u osnovnom školstvu na području OpćineNovo Virje u 2020. godini primili ste u materijalima. Otvaram raspravu.

Općinski načelnik kratko obrazlaže Program.

Budući da  se  više nitko  nije  javio  Općinsko vijeće  Općine Novo  Virje jednoglasno je sa 10 glasova ZA donijelo


PROGRAM
javnih potreba u osnovnom školstvu na području Općine Novo Virje u 2020. godini

Točka 16.

PREDSJEDNICA: Odluku o usvajanju Godišnjeg plana upravljanja imovinom u vlasništvu Općine Novo Virje za 2020. godinu primili ste u materijalima.

Otvaram raspravu.

OPĆINSKI NAČELNIK: Ovo molim Miroslava da objasni. 
MIROSLAV LUKANEC: Radi se o dokumentu koji se sastoji od dvanaest poglavlja, a koja su vezana za imovinu, od rješavanja imovinsko – pravnih odnosa, nerazvrstanih cesta, darovanja od države i slično. Općina ga je dužna donijeti u skladu s odredbama Zakona o upravljanju državnom imovinom, a njegov sadržaj propisan je Uredbom o obveznom sadržaju Plana upravljanja imovinom u vlasništvu Republike Hrvatske.
Budući da  se  više nitko  nije  javio  Općinsko vijeće  Općine Novo  Virje jednoglasno je sa 10 glasova ZA donijelo



ODLUKU
o usvajanju Godišnjeg plana upravljanja imovinom u vlasništvu Općine Novo Virje za 2020. godinu

Točka 17.

PREDSJEDNICA: Odluku o imenovanju člana Upravnoga vijeća Javne vatrogasne postrojbe Đurđevac primili ste u materijalima. Otvaram raspravu.

OPĆINSKI NAČELNIK: Mi smo suosnivači JVP jer je ona u našem požarnom području tj. mi smo njezin dio.  Imamo ispod 1% osnivačkih prava, Upravno vijeće čine članovi osnivača i onda mi općine koje imamo malo se rotiramo. Otkako sam ja načelnik mislim da još nitko iz Novog Virje nije bio u Upravnom vijeću JVP. Dakle, sad smo došli i mi na red. Zapovjednik nam je to poslao te sam ga ja nazvao i pitao kako to ide u drugim sredinama,  rekao je da su to uglavnom vatrogasci ili dobrovoljci iz Općine. Tada sam predložio Matea Živka. Zapovjednik se složio sa tim prijedlogom. Vijeće ga tamo mora predložiti da bi ga oni uvrstili, na godinu dana.
 PREDSJEDNICA: Otvaram raspravu. Pero?
PERO ČORBA: U redu ako se oni s time slažu, neka bude. To bi oni u vatrogasnoj zajednici trebali donijeti odluku. Ako se oni s time slažu, dapače. 
Budući da  se  više nitko  nije  javio  Općinsko vijeće  Općine Novo  Virje  Virje jednoglasno je sa 10 glasova ZA donijelo

ODLUKU

o imenovanju člana Upravnoga vijeća Javne vatrogasne postrojbe Đurđevac

Točka 18.
PREDSJEDNICA: Zaključak o prihvaćanju izvješća o stanju sigurnosti na području Granične policije Koprivnica za studeni 2019. godine primili ste u materijalima.
Budući da se nitko nije javio Općinsko vijeće Općine Novo Virje je bez rasprave jednoglasno sa 10 glasova ZA donijelo
ZAKLJUČAK
o prihvaćanju Zaključka o prihvaćanju izvješća o stanju sigurnosti na području Granične policije Koprivnica za studeni 2019. godine

[bookmark: _GoBack]Točka 19.
PERO ČORBA: Imam jedno pitanje za načelnika ako će htjeti odgovoriti, njegova izjava o jednom našem mještaninu da samo načelnik može nastupati u emisijama Podravskoga radija, da li je to pravo načelnika ili bilo koga, predsjednika vijeća, udruga žena?
OPĆINSKI NAČELNIK: To ti piše u Statutu Općine Novo Virje. 
PERO ČORBA: Evo oprostite ja ga nisam pročitao.
OPĆINSKI NAČELNIK: Otiđi na internet i tamo si pročitaj.
PERO ČORBA: Molio bih te da mi objasniš kao ne upućenom u Statut ako nije problem. 
OPĆINSKI NAČELNIK: To je dužnost načelnika, predstavljanje Općine. 
PERO ČORBA: Razumijem, ali ja samo pitam da li je ekskluziva da jedino načelnik može predstavljati Općinu. 
PREDSJEDNICA: Nije to baš istina ukoliko ćemo se baš držati Zakona, izvješće o radu vijeća može podnositi predsjednik vijeća, a ne da načelnik objašnjava amandmane.
PERO ČORBA: Koliko sam do sad čuo na Podravskom radiju su nastupale raznorazne udruge iz općina.
PREDSJEDNICA: Dražen?
DRAŽEN ĐUROCI: Tko god da sluša radio, jednom je načelnik, drugi puta predsjednik vijeća, treći netko iz udruge. Novo Virje ne treba ništa izmišljati ni karikirati nikakve „bedastoće“.
PREDSJEDNICA: Načelnik ima odgovor.
OPĆINSKI NAČELNIK: Dok ide predsjednik ili predstavnik udruge on govori o radu udruge, a ne o radu općine i Općinskoga vijeća. Bili su i naši iz „KUD-a Širine“ i  „Konaka“.
PREDSJEDNICA: Opet da napomenem načelnik o radu vijeća nema što govoriti. A da ne pričam da sam u emisiji susjedne općine bila i ja sa Perom Čorba.
Na kraju svima želim Sretan Božić.
Predsjednica Općinskog vijeća Općine Novo Virje, Katarina Kozarić-Šabarić završava sjednicu u 21,00 sati.

Dovršeno.
ZAPISNIČAR:
Miroslav Lukanec
PREDSJEDNICA

Katarina Kozarić-Šabarić




